Setu ma teuas er-maez e 1948 ur gelaouenn nevez a voe roet da dalbenn dezhi Al Liamm - Tír na nÓg ha da rener, dres, Ronan Huon. E-pad ugent vloaz bennak en em gavas ar gelaouenn Al Liamm e penn ar stourm broadelour sevenadurel, o harpañ Kuzul ar Brezhoneg en e striv er stourm-se, enebet ouzh ar gostezenn Emgleo Breiz a glaskas embann ar gelaouenn Bruder skritur skolveuriek e-pad un toullad bloavezhioù da gevezañ ouzh Al Liamm end-eeun. 